**הנחיות למנחה הפדגוגי/ת ומנהל/ת ההשכלה להפניית ושיבוץ מורים להשתלמויות**

בשעה טובה מצורפת חוברת ההשתלמויות הפדגוגיות לשנת תשפ"ג, תהליכי הפיתוח המקצועי המוצעים לקהל מורי היל"ה, למנהלי ההשכלה ולמנחים הפדגוגים, נבנו מתוך תפיסת עולם הרואה בפיתוח מקצועי ערך מרכזי וחלק מדרישות התפקיד.
בתשפ"ג הותאמו התכנים המקצועיים של תהליכי הפיתוח המקצועי לשינויים בתוכניות הלמידה, תוך התאמה למאפיינים הייחודיים של ההוראה בתכנית ולעבודה היומיומית של מורי ומורות תוכנית היל"ה.

**שנת תשפ"ג תתאפיין** בהתנסות ויישום של עקרונות הפדגוגיה שתובל על ידכם במחוזות בהתאם להשתלמויות שנבנו על ידכם המנחים ומנהלי השכלה, להשבחת ההוראה הדיסציפלינרית וניהול הכיתה ברוח הפדגוגיה הטיפולית של אגף א' לחינוך ילדים ונוער בסיכון.
 לתשומת ליבכם לטובת המורים יש אישור של ממשרד החינוך לכך שההשתלמויות של 30 שעות עם ציון עובר מעל 70 יהיו מוכרות ל"אופק חדש" וישמרו למשתלמים במשרד החינוך. חשוב להקפיד על הנוכחות המשתלמים, יישום תכני ההשתלמות ודיווח שעות בקומקס של המורים של המורים השעתיים.

ב [קישור לאתר תוכנית קידום נוער-היל"ה פיתוח מקצועי - השתלמויות](http://www.hila-matnasim.org.il/page.php?type=matClass&id=1213&ht=)  תוכלו למצוא קישורים למסמכים הבאים:

1. חוברת ההשתלמויות
2. נהלים והנחיות למורים, הכוללים את הטפסים הבאים:
* טופס החזר נסיעות
* טופס פטור להשתתפות בהשתלמות- הבקשה תוכר רק לאחר אישור פורמלי מהוועדה השתלמות
* הכרה בהשתלמות אחרת לצורך גמול- הבקשה תוכר רק לאחר אישור פורמלי מהוועדה השתלמות
* טופס בקשה להפסקת השתלמויות - הבקשה תוכר רק לאחר אישור פורמלי מהוועדה השתלמות

בזמן רישום ההשתלמות יתבקשו המורים להצהיר, שבחירת ההשתלמות נעשתה באישורכם ולאחר שיח משותף של המנחה / מנהל.ת ההשכלה עם המורה. לאחר בחירת השתלמויות הרצויות יש להפנות את המורה לעמוד המתאים בחוברת – על מנת שירשם.
מומלץ לשלב את המורים לפי סדר העדיפויות המצ"ב:

1. חובה על המורים החדשים (עד שנתיים בתכנית היל"ה) להשתתף בהשתלמות המקוונת **אוריינטציה למורה החדש**.
2. השתלמויות בתחום הדעת- בדגש למורים חדשים ושלא מגיעים מהתחום (לשון , ג"ג, ערבית, וכל השאר בהתאם לתחום הדעת שהמורה מלמד.
3. השתלמויות בתחום טכנו פדגוגיה.
4. השתלמויות מחוזיות.
5. השתלמויות מעוררי עניין..

על מנת שנוכל להתארגן לפתיחת ההשתלמויות אנא דאגו שהמורים ירשמו עד **10.10.22** לאחר הרישום, במהלך החודשים אוקטובר-נובמבר, תשלח אליכם רשימה של המורים לפי ההשתלמויות אליהן הם נרשמו ואותן תתבקשו לאשר כדי שהמורים יוכלו להיכנס להשתלמות.

אבקש את עזרתכם- להיות שותפים ולוודא שאכן המורים מפיקים את המרב מההשתלמויות על ידי ביצוע המשימות הנדרשות.

במידה ויש בעיה – אנא פנו אלי בהקדם.

אשמח לענות על כל שאלה!

**פיתוח מקצועי והשתלמויות פוריות ומלמדות**

**ורד פלום**

**אחראית פיתוח מקצועי והשתלמויות**

"להיות פירושו לגדול, לגדול פירושו להשתנות, להשתנות פירושו להוסיף נדבך על נדבך עד אין קץ....."

(ברגסון)